ДО ПРЕДСЕДАТЕЛЯ НА

ОБЩИНСКИ СЪВЕТ – ХАСКОВО

МОТИВИРАНО ИСКАНЕ КЪМ ДОКЛАДНА ЗАПИСКА

Г-жо Председател на Общински съвет – Хасково,

От името на ПГ „Коалиция за Хасково“ сме депозирали Докладна записка с рег. индекс: № 62-54-2 от 29.03.2018 г. с проект за промяна на Правилника за организацията и дейността на Общински съвет – Хасково.

Съгласно чл. 26, ал. 4 от Закона за нормативните актове „Срокът за предложения и становища по проектите, публикувани за обществени консултации по ал. 3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни.“

При спазване на 30-дневния срок за обсъждане, предложението на „Коалиция за Хасково“ следва да бъде разгледано на редовно заседание на ОбС-Хасково едва през месец май, тъй като последният петък от месец април е на 27-и. Считаме, че е налице хипотеза на „изключителен случай“ и докладната записка за промяна чл. 26, ал. 1 от Правилника за организацията дейността на Общински съвет – Хасково може да бъде включена в дневния ред на редовното заседание още през месец април 2018 г. **Причина** за това е, че в Община Хасково има спешна нужа от освобождаване на финансов ресурс за увеличаване на заплатите на медицинските сестри в детските градини и училищата. Това увеличение не е предвидено в бюджета на общината за тази година и ние като загрижени за проблемите на медицинските работници в детските градини и училищата сме длъжни да реагираме по начин, по който да не натоварваме допълнително финансовата рамка, а в същото време да уважим исканията им. Основният ни **мотив за спешност е**, че това ще допринесе за социалния мир в Община Хасково. Освен това ще се демонстрара ангажираност на Общинския съвет по проблемите на една немалка група от наши съграждани, които се грижат за живота и здравето на нашите деца.

С настоящото **мотивирано искане** настояваме да приложите хипотезата на чл. 26, ал. 4, а именно – „при изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни“ и включите в редовното заседание на Общински съвет – Хасково, което ще се проведе през месец април 2018 г. Докладната записка от „Коалиция за Хасково“ за промяна на Правилника за организацията и дейността на Общински съвет – Хасково с рег. индекс №62-54-2 от 29.03.2018 г

29.03.2018 г.

Светослава Стоянова, председател на ПГ на „Коалиция за Хасково“

**............................................/П/**